Juuni 2015

Juuni 2015, kroonika 2015. aasta juuni algas esmaspäeval ja lõppes 30 ööpäeva pärast teisipäeval. Kuupäevad:   1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 Ameerika Ühendriikides teatas Lõuna-Carolina osariiki esindav senaator Lindsey Graham oma kavatsusest pürgida Vabariikliku Partei presidendikandidaadiks. Ameerika Ühendriikides tühistas Põhja-Carolina osariigi senat kuberner Pat McCrory kehtestatud veto seaduseelnõule, mis võimaldaks perekonnaseisuametnikel religioossetele veendumustele viidates keelduda samasooliste abielu sõlmimisest. Ameerika Ühendriikides tõstis California osariigi senat osariigi alampalga alates 1. jaanuarist 2016 11 USA dollarini tunnis. Austraalia opositsiooniline Austraalia Tööpartei esitas parlamenti seaduseelnõu samasooliste abielu legaliseerimiseks. Bangladeshi politsei esitas süüdistuse 42 inimesele, kes olid seotud Rana Plaza tekstiilivabriku kokkuvarisemisega 2013. aastal, mis tõi kaasa enam kui 1130 inimese surma. Tehase omanikule Sohel Ranale esitati kaks süüdistust, üks mõrva ja teine ehitusreeglite rikkumise eest. Hiinas Jangtse jõel läks õhtul ümber jõelaev, mille pardal oli 458 inimest. Hukkus vähemalt 431 inimest. Mehhiko pealinnas Méxicos avaldasid tuhanded õpetajad meelt valitsuse kavandatava haridusreformi keskse põhimõtte ehk õpetajate sõltumatu hindamise vastu. Ungari apellatsioonikohus tühistas eelmisel aastal endisele kõrgele parteiametnikule, 93-aastasele Béla Biszkule tema rolli eest 1956. aasta ülestõusu mahasurumisel määratud vanglakaristuse, pidades seda alusetuks, ja nõudis süüasja uut käsitlemist. Biszku peab nüüd läbi tegema uue kohtuprotsessi. Eesti siseminister Hanno Pevkur nimetas Viru vangla uueks direktoriks senise direktori asetäitja Anu Möldri. Tema ametiaeg algab 1. detsembril. Ameerika Ühendriikide president Barack Obama allkirjastas samal päeval senati heakskiidu saanud seaduseelnõu, mis piirab senisega võrreldes riikliku julgeolekuagentuuri NSA õigust koguda andmeid Ameerika Ühendriikide kodanike telefonikõnede kohta. Burundis lükati jätkuvate rahutuste tõttu teist korda edasi parlamendivalimised. FIFA president, hiljuti sellesse ametisse tagasi valitud, kuid korruptsioonikahtlustuste alla langenud Sepp Blatter teatas, et astub föderatsiooni järgmisel üldkoosolekul ametist tagasi. Mosambiik teatas kavast dekriminaliseerida riigis homoseksuaalsus. Venemaal Pihkvas algas kohtuprotsess Kaitsepolitseiameti ametniku Eston Kohveri üle. Eston Kohveri kinnipidamist pikendati 4. augustini. Eesti president Toomas Hendrik Ilves alustas kahepäevast ametlikku visiiti Gruusias. Eestit külastas Euroopa Komisjoni asepresident Jyrki Katainen, kes kohtus siin peaminister Taavi Rõivase, majandus- ja taristuministri Kristen Michali ning ettevõtlus- ja väliskaubandusministri Urve Paloga. Eesti peaminister Taavi Rõivas alustas õhtul kahepäevast töövisiiti Horvaatias. Eesti õhuruumis algas NATO kahepäevane õhuväeharjutus BRTE XXI, milles osalesid rahupartnerlusprogrammi raames ka Soome õhujõud. Euroopa Parlament keelas Venemaa suursaadikul Euroopa Liidu juures Vladimir Tšižovil siseneda parlamendi ruumidesse. Keeld on vastuseks Venemaa nn mustale nimekirjale, millega keelati Venemaale sissesõit 89 Euroopa Liidu poliitikul ja ametnikul. Liibanoni parlamendis kukkus kvoorumi puudumise tõttu läbi presidendivalimiste järjekordne voor. Uuesti koguneb parlament presidenti valima 24. juunil. Läti parlamendis toimusid presidendivalimised. Valimiste viiendas voorus valiti 55 poolthäälega presidendiks Roheliste ja Talurahva Liidu kandidaat, kaitseminister Raimonds Vējonis. Eesti ettevõtlus- ja väliskaubandusminister Urve Palo alustas neli päeva kestvat visiiti Itaalias, et osaleda turismipäevadel Milanos toimuval maailmanäitusel Expo 2015. Eestit külastas Soome uus välisminister Timo Soini, kes kohtus siin oma Eesti kolleegi Keit Pentus-Rosimannusega. Tegemist oli Soini esimese ametliku välisvisiidiga välisministri ametis. Ameerika Ühendriikides teatas endine Texase osariigi kuberner Rick Perry, et kavatseb pürgida Vabariikliku Partei presidendikandidaadiks. Colombia valitsuse ja vasakpoolse relvarühmituse FARC esindajad jõudsid Kuubal toimunud läbirääkimistel kokkuleppele niinimetatud tõekomisjoni moodustamises. Ghana pealinnas Accras toimunud bensiinijaama plahvatuses hukkus ligikaudu 150 inimest, kellest enamik olid seal otsinud varju paduvihma eest. Veel 25 inimest hukkus paduvihmade tekitatud üleujutuse tagajärjel. Mauritiuse parlament valis ühehäälselt presidendiks Ameenah Gurib-Fakimi, kes vannutati ametisse järgmisel päeval. Nigeeria kirdeosas Jimeta linnas plahvatas kohalikul turul pomm, hukkus umbes 30 inimest. Filipiinide president Benigno Aquino III teatas, et alustab Jaapaniga läbirääkimisi andmaks Jaapani kaitsejõududele võimaluse kasutada Filipiinide sõjaväebaase. Põhiliselt puudutab sõjaline koostöö Jaapani sõjalaevade ja -lennukite tankimisvõimalust Filipiinidel, mis on omakorda seotud vajadusega ohjeldada Hiina sõjalise võimsuse kasvu. Hondurase pealinnas Tegucigalpas toimus umbes 8000 inimesega meeleavaldus, millel nõuti president Juan Orlando Hernándeze tagasiastumist. President oli veidi varem tunnistanud, et kasutas 2013. aasta valimiskampaanias suurde korruptsiooniskandaali segatud firmadelt saadud rahalisi annetusi. Paavst Franciscus nimetas ametisse Vatikani ajaloo esimese peaaudiitori, kelle ülesandeks saab kirikuriigi rahandusasjade läbipaistvuse suurendamine. Uuele ametikohale nimetati rahvusvahelise audiitorifirma Deloitte Itaalia filiaali endine tegevjuht Libero Milone. Rumeenias teatas prokuratuur, et on teiste seas alustanud peaminister Victor Ponta tegevuse uurimist seoses võltsimiste, rahapesu, huvide konflikti ja maksudest kõrvalehoidmisega. Ühtlasi esitas prokuratuur parlamendile taotluse Pontalt puutumatuse äravõtmiseks. Reaktsioonina prokuratuuri tegevusele esitas opositsioon parlamendis Ponta vastu umbusaldusavalduse. Ponta eitas kõiki süüdistusi ja teatas, et ta ei lahku peaministri ametist. Togo uueks peaministriks nimetati Komi Sélom Klassou. Türgis Diyarbakıris toimus kurdide erakonna Rahvademokraatliku Partei valimiskoosoleku ajal plahvatus, milles hukkus 2 ja sai vigastada üle 100 inimese. Julgeolekuorganite andmetel põhjustas plahvatuse gaasiballoonist valmistatud lõhkekeha. Venemaa president Vladimir Putin nimetas Taimuraz Mamsurovi volituste lõppemise eel Põhja-Osseetia riigipea kohusetäitjaks Tamerlan Aguzarovi. Ühinenud Rahvaste Organisatsioon teatas, et Kreeka saartele saabunud illegaalsete immigrantide arv on selle aasta esimese viie kuuga võrreldes eelmise aasta sama ajaperioodiga kuuekordistunud. Jaanuarist maini 2015 on organisatsiooni andmetel Kreeka saartele saabunud üle 42 000 ebaseadusliku sisserändaja. Eesti peaminister Taavi Rõivas külastas Tartut. Eesti kultuuriminister Indrek Saar külastas Viljandit, kus ta kohtus ka Läti kultuuriministri Dace Melbārdega. Tallinna Tehnikaülikooli kuratooriumi liikmed Heiti Hääl, Rainer Kattel, Margus Lopp ja Mart Saarma pöördusid kuratooriumi ja rektori valimiskomisjoni poole kirjaga, milles teatasid, et nad hääletasid rektori valimistel Jaak Aaviksoo vastu ja kahtlustavad seetõttu häälte võltsimist. Valimistel sai Aaviksoo 11-liikmelises kuratooriumis 8 poolthäält. Kuratooriumi esimees Sandor Liive teatas, et valimissedelid saadetakse kohtuekspertiisi. Ameerika Ühendriikides Delaware'i osariigis Wilmingtonis toimusid riigi asepresidendi Joe Bideni ajuvähki surnud poja, Delaware'i osariigi endise peaprokuröri Beau Bideni matused. Matustel osalesid ka president Barack Obama, endine president Bill Clinton ja presidendikandidaat Hillary Clinton. Bulgaaria keskosas Anevos toimus relvatööstusettevõtte VMZ Sopot katsekompleksis relvastuse testimisel plahvatus, milles hukkus üks inimene ja sai vigastada veel neli inimest. Paavst Franciscus oli ühepäevasel visiidil Bosnias ja Hertsegoviinas. Ukraina pealinnas Kiievis toimus riigi ajaloo esimene geiparaad, millel osales umbes 150 aktivisti. Paraad sattus paremäärmuslaste rünnaku alla ja politsei vahistas umbes 25–30 paraadi rünnanud isikut. Eesti välisminister Keit Pentus-Rosimannus alustas kuuepäevast ametlikku visiiti Ameerika Ühendriikides, mille raames ta külastas väliseesti ühinguid ja asutusi ning kohtus Ameerika Ühendriikide välisministeeriumi ja Ühinenud Rahvaste Organisatsiooni ametnikega. Tallinnas Männiku lasketiirus toimusid Kaitseliidu karikavõistlused laskmises. Tallinna Tehnikaülikoolis toimunud Isamaa ja Res Publica Liidu üldkogul valiti erakonna esimeheks Margus Tsahkna. Erakonna aseesimeesteks valiti Marko Mihkelson, Kaia Iva ja Siim Valmar Kiisler. Luksemburgis toimunud referendumil kukkus läbi ettepanek anda välismaise kodakondsusega alalistele residentidele õigus osaleda parlamendivalimistel. Peaminister Xavier Betteli reformikavasse kuuluvat ettepanekut toetas ainult 22% referendumil osalenud Luksemburgi kodanikest. Samuti lükati referendumil tagasi valimisea alandamine 16. eluaastale ja ministritele 10-aastase ametiajapiirangu kehtestamine. Mehhikos toimusid vahevalimised, millel valiti parlamendi alamkoja ja mitmete kohalike omavalitsuste esindusorganite uus koosseis. Lisaks valiti 9 osariigile ka uued kubernerid. Peruus Huascarani rahvuspargis Tocllaraju mäe jalamil toimunud lumelaviinis hukkus kolm eesti mägironijat, neljas õnnestus päästa. Hukkusid Tarmo Riga, Jane Riga ja Allan Valge. Saksamaal Garmisch-Partenkirchenis toimus juhtivate tööstusriikide grupi G7 tippkohtumine. Kohtumisel lubati jätkata sanktsioonidega Venemaa vastu, kuni Venemaa ja Venemaa toetusel tegutsevad separatistid on täielikult täitnud Ukrainas rahulepingu tingimused. Tšehhi pealinnas Prahas heideti varahommikul riigi kaitseministri Martin Stropnický maja pihta süütepudeleid. Puhkes väike tulekahju, mis kiiresti kustutati. Kaitseminister abikaasaga ei viibinud rünnaku ajal kodus, teised majalised tulekahjus kannatada ei saanud. Türgis toimusid parlamendivalimised. Valimised võitis ka seni võimul olnud Õigluse ja Arengu Partei, mis kogus 40,9% häältest ja sai 550-kohalises parlamendis 256 kohta ehk kaotas seni talle kuulunud absoluutse enamuse. Peamine opositsioonierakond Vabariiklik Rahvapartei sai 25,1% häältest (132 kohta), Rahvusliku Liikumise Partei 16,4% häältest (80 kohta) ja Rahvademokraatlik Partei 13,1% häältest (82 kohta). Valimisaktiivsus oli 83,5%. Eesti president Toomas Hendrik Ilves, kultuuriminister Indrek Saar ja kultuuriministeeriumi kantsler Paavo Nõgene osalesid Itaalias Milanos maailmanäituse Expo 2015 Eesti paviljoni ametlikul avamisel. Briti Neitsisaartel toimusid parlamendivalimised. Valimised võitis ka seni võimul olnud Rahvusdemokraatlik Partei, mis sai 9-kohalises parlamendis 7 kohta. Jaapani kirderannikut tabas 5,9-magnituudine maavärin, mille epitsenter asus 132 km Hachinohe linnast põhja pool ookeanis. Purustustest ja inimohvritest teateid ei laekunud. Venemaa president Vladimir Putin nimetas senise Rostovi oblasti kuberneri Vassili Golubovi kuni uue kuberneri valimisteni kuberneri kohusetäitjaks. Eestisse saabus nädalasele ametlikule visiidile Etioopia haridusminister Shiferaw Shigutie koos teda saatva delegatsiooniga. Visiidi esimesel päeval kohtus ta oma Eesti kolleegi Jürgen Ligiga, visiidi teised päevad olid ette nähtud Tallinna ja Tartu haridusasutuste külastamiseks. Egiptuse pealinnas Kairos mõistis kohus surma 11 meest, kes tunnistati süüdi 2012. aastal jalgpallimängu ajal puhkenud vägivallas, mis viis 70 inimese surmani. Veel ligi 40 mehele mõisteti kergemad karistused. Madalmaade valitsus teatas, et toetab Euroopa Komisjoni plaani jagada 40 000 pagulast Euroopa riikide vahel Euroopa Komisjoni kehtestatud kvoodisüsteemi alusel. Komisjoni kvootide kohaselt peaks Madalmaad vastu võtma 2047 pagulast. Rumeenia parlament ei toetanud prokuratuuri taotlust võtta peaminister Victor Pontalt saadikupuutumatus. Hääletusel toetas ettepanekut 120 saadikut, vastu hääletas 231 saadikut. Türgis esitas parlamendivalimiste tõttu tagasiastumispalve peaminister Ahmet Davutoğlu valitsus. Ukraina pealinnast Kiievist 30 km kaugusel Vassõlkivis süttis öösel kütusehoidla. Tulekahju haaras vähemalt 16 kütusemahutit. Tulekahjus ja põlengu tagajärjel tekkinud plahvatuses hukkus 5 inimest. Valgevenes määrati presidendivalimiste toimumise kuupäevaks 11. oktoober. Venemaa president Vladimir Putin rahuldas Tšuvaššia presidendi Mihhail Ignatjevi tagasiastumispalve ja nimetas ta presidendi kohusetäitjaks kuni uue riigipea valimisteni. Eesti president Toomas Hendrik Ilves esines Saksamaal Berliinis Kristlik-Demokraatliku Liidu korraldatud majanduskonverentsil. Eestit külastas Soome peaminister Juha Sipilä, kes kohtus siin oma Eesti kolleegi Taavi Rõivasega. Tegemist oli Soome peaministri esimese välisvisiidiga. Eesti valitsus otsustas mitte toetada Euroopa Komisjoni plaani pagulaste jagamiseks Euroopa Liidu liikmesriikide vahel vastavalt Euroopa Komisjoni välja töötatud kvootidele. Kokku peaks Eesti vastavalt kvootidele vastu võtma üle 1000 pagulase, kellega toimetulekuks puudub valitsuse hinnangul riigil võimekus. Ida-Virumaal Sillamäel puhkes põleng ettevõtte Molycorp Silmet tööstushoones. Tulekahju tõttu purunes osa keemilisi aineid sisaldavaid mahuteid, mistõttu kohalikel elanikel soovitati mürgiste gaaside eraldumise tõttu tulekahju ajal väljas mitte viibida. Kustutustööde käigus sai vigastada ka 6 tuletõrjujat. XIII Riigikogu nimetas alates 1. septembrist riigikohtunikuks Paavo Randma. Ameerika Ühendriikide president Barack Obama teatas, et saadab Iraaki sealsetele valitsusvägedele võitluses äärmusliku islamiorganisatsiooni Islamiriik vastu appi täiendavalt 450 Ameerika Ühendriikide sõdurit. Belgias Brüsselis algas Euroopa Liidu ning Ladina-Ameerika ja Kariibi mere riikide kahepäevane tippkohtumine, kus osales ka Eesti peaminister Taavi Rõivas. Lätis Riias algas Euroopa Liidu linna- ja regionaalarengu eest vastutavate ministrite kolmepäevane mitteametlik kohtumine, mille esimesel päeval osales ka Eesti riigihalduse minister Arto Aas. Poola peaminister Ewa Kopacz teatas erakorralisel pressikonverentsil kolme ministri, kolme aseministri ja parlamendi spiikri Radosław Sikorski tagasiastumisest. Mitmed Poola valitsuserakonna Kodanikuplatvorm poliitikud on sattunud skandaali, mis vallandus pärast nende vestluste pealtkuulamist ja internetti lekitamist. Togos astus ametisse peaminister Komi Sélom Klassou. Venemaa president Vladimir Putin oli ametlikul visiidil Itaalias, kus ta külastas Milanos maailmanäitust Expo 2015 ja kohtus Itaalia peaministri Matteo Renziga. Samuti külastas president Roomat, kus ta kohtus Itaalia presidendiga ja paavst Franciscusega. Eestit külastas Islandi kultuuri- ja haridusminister Illugi Gunnarsson, kes kohtus siin oma Eesti kolleegi Indrek Saarega. Haridus- ja teadusministeeriumi teaduspoliitika komisjon valis Eesti Kirjandusmuuseumi uueks direktoriks senise Eesti Keele Instituudi direktori Urmas Sutropi. Colombias lasid vasakpoolse äärmusrühmituse FARC võitlejad maha kolm politseinikku ja õhkisid elektrimasti, jättes riigi lõunaosas vooluta ligi 500 000 inimest. Kreekas taasalustas pärast kaheaastast pausi tegevust kärpemeetmete tulemusel suletud avalik-õiguslik televisioon ERT. Nigeerias Abujas toimunud kohtumisel leppisid Nigeeria, Nigeri, Tšaadi ja Kameruni valitsuste esindajad kokku ühise väekontingendi moodustamiseks, mis saab alalise nigeerlasest juhi ja hakkab võitlema islamistliku äärmusorganisatsiooni Boko Haram vastu. Rahvusvaheline Valuutafond katkestas Kreekaga Brüsselis toimunud läbirääkimised, sest osapooled ei jõudnud kokkuleppele Kreeka 1,5 miljardi euro suuruse laenuosamakse tagasimakse tingimustes. Vanuatu parlament avaldas häältega 27:25 umbusaldust peaminister Joe Natumanile. Uueks peaministriks valiti endine välisminister Sato Kilman, kelle Natuman oli mõned päevad varem ametist vabastanud. Peaminister Kilman tegi oma valitsuskabineti koosseisu teatavaks 12. juunil. Venemaa president Vladimir Putin rahuldas Kaluga oblasti kuberneri Anatoli Artamonovi tagasiastumispalve ja nimetas ta kuni uute valimiste toimumiseni kuberneri kohusetäitjaks. Eestit külastas Hollandi rahandusminister Jeroen Dijsselbloem, kes kohtus siin oma Eesti kolleegi Sven Sesteriga. Eesti suuruselt teine pank SEB Pank teatas, et 1. augustil alustab panga juhatuse esimehena tööd Allan Parik. Aserbaidžaani pealinnas Bakuus algasid esimesed Euroopa mängud. Moldovas astus tagasi peaminister Chiril Gaburici. Nigeerias korraldas äärmuslik islamiliikumine Boko Haram rünnakud viiele külale Maiduguri linna ümbruses. Rünnakutes hukkus kokku 37 inimest. Prantsusmaal mõisteti Rahvusvahelise Valuutafondi endine juht Dominique Strauss-Kahn õigeks tema vastu esitatud kupeldamissüüdistustes. Rumeenia peaminister Victor Ponta võitis parlamendis toimunud umbusaldushääletuse. Peaministri umbusaldamist toetas 194, vastu oli 13 parlamendiliiget, enamik koalitsiooni saadikuid hääletusel ei osalenud. Umbusalduse läbiminekuks oleks olnud vajalik vähemalt 278 parlamendiliikme toetus. Ukrainas Odessa sadamas konfiskeeris Ukraina Julgeolekuteenistus koostöös välismaiste salateenistustega erioperatsiooni käigus 500 kg heroiini (umbes 1,5 miljonit doosi). Eestisse saabus Rahvusvahelise Kaitseuuringute Keskuse kutsel kahepäevasele eravisiidile Ameerika Ühendriikide poliitik, Vabariikliku Partei kandidaadina presidendiks pürgiv Jeb Bush. Külaskäigu teisel päeval kohtus ta mitteametlikult ka peaminister Taavi Rõivasega. Madagaskari konstitutsioonikohus otsustas, et ei hakka arutama parlamendi taotlust president Hery Rajaonarimampianina ametist tagandamiseks. Rootsi pealinnas Stockholmis abiellusid kuningas Carl XVI Gustafi poeg, Värmlandi hertsog Carl Philip ja Sofia Hellqvist. Suurbritannias Londonis tähistati ametlikult kuninganna Elizabeth II sünnipäeva, mille puhul löödi rüütliks ameerika näitleja Kevin Spacey, Põhja-Iiri laulja Van Morrison ja inglise jalgpallur Frank Lampard. Eestis Järvamaal toimusid Kaitseliidu karikavõistlused jalgpallis. Moldovas toimusid kohalike omavalitsuste valimised. Venemaa-meelsed ja Euroopa-meelsed parteid saavutasid valimistel enam-vähem võrdse tulemuse, kuigi eelnevalt oli ennustatud suurt võitu Venemaa-meelsetele jõududele. Gruusia pealinnas Thbilisis tõusis Vere jõgi üle kallaste, hukkus vähemalt 19 inimest. Hiinas Hongkongis vahistas politsei öise reidi käigus 9 inimest, kes olid kavandanud pommirünnakut. Konfiskeeriti ka nende valduses olnud lõhkeaine. Luksemburgis algas Euroopa Liidu justiits- ja siseministrite kahepäevane kohtumine, mille kesksed teemad olid isikuandmete kaitse määrus ja rändeküsimused, muuhulgas küsimus Euroopa Liitu saabunud pagulaste jagamisest liikmesriikide vahel. Eestit esindas kohtumisel justiitsminister Urmas Reinsalu ja teisel päeval ka siseminister Hanno Pevkur. Luksemburgis toimus Euroopa Liidu keskkonnanõukogu koosolek, kus osales ka Eesti keskkonnaminister Marko Pomerants. Serbia siseministeerium teatas, et Serbia politsei vahistas korruptsioonivastase operatsiooni käigus kokku 38 politsei- ja tolliametnikku. Vahistatud isikud tegelesid salakaubandusega Euroopa Liidu ja Serbia vahel, osa neist olid kuritarvitanud ka Euroopa Liitu viisavaba sisenemise reegleid. Türgi suurima opositsioonierakonna Vabariikliku Rahvapartei esimees Kemal Kılıçdaroğlu teatas, et uue Türgi valitsuse peaksid moodustama parlamendis enamust omavad kolm senist opositsiooniparteid. Eesti president Toomas Hendrik Ilves ja siseminister Hanno Pevkur külastasid Kagu-Eesti piirialasid ja panid nurgakivi uuele Piusa piirivalvekordonile. Eesti president Toomas Hendrik Ilves kutsus tagasi Eesti suursaadiku Austrias Eve-Külli Kala, suursaadiku Prantsusmaal Sven Jürgensoni, suursaadiku Rumeenias Eerik Marmei ja suursaadiku Taanis Katrin Kivi. Nende asemel nimetas Ilves suursaadikuks Austrias Rein Oidekivi, suursaadikuks Prantsusmaal Alar Streimanni, suursaadikuks Rumeenias Ants Froschi ja suursaadikuks Taanis Märt Volmeri. XIII Riigikogus esitas Keskerakonna fraktsioon umbusaldusavalduse peaminister Taavi Rõivase vastu, millele kirjutasid alla ka Eesti Konservatiivse Rahvaerakonna saadikud. Eesti päevaleht Postimees teatas, et lõpetab ebapiisava kasumlikkuse tõttu juuni lõpus meelelahutusajakirja Hello! väljaandmise. Eestis lahkus töölt huvide konflikti sattunud siseministeeriumi kantsler Leif Kalev. Ameerika Ühendriikides teatas ettevõtja Donald Trump, et kavatseb pürgida Vabariikliku Partei presidendikandidaadiks. Egiptuse pealinnas Kairos mõistis kohus riigi ekspresidendi Muḩammad Mursī surma 2011. aasta rahutuste ajal aset leidnud massilise vangide põgenemise organiseerimises. Surma mõisteti veel üle 90 Muslimi Vennaskonna liikme, teiste seas ka liikumise juht Muḩammad Badīʿ. Luksemburgis toimus Euroopa Liidu põllumajandus- ja kalandusministrite kohtumine, kus osalesid ka Eesti keskkonnaminister Marko Pomerants ja põllumajandusminister Urmas Kruuse. Eesti president Toomas Hendrik Ilves alustas kahepäevast visiiti Austria pealinnas Viinis, kus ta osales Müncheni julgeolekukonverentsi tuumikgrupi kohtumisel. Eestis oli ühepäevasel visiidil Rootsi kaitseministeeriumi kantsler Jan Salestrand. Charlestoni kirikutulistamine: Ameerika Ühendriikides Lõuna-Carolina osariigis Charlestonis avas 21-aastane Dylann Roof tule ajaloolises afroameeriklaste kirikus. Tulistamises hukkus 9 inimest. Politsei pidas tulistaja kinni 13 tundi hiljem. Hiinale kuuluva Hongkongi parlamendis algas debatt valimisreformi üle, mis lubaks alates 2017. aastast valida piirkonna juhi otsevalimistel, kuid ainult Hiina keskvalitsuse heakskiidu saanud kandidaatide seast. Eestis alustas telekommunikatsiooniettevõtete grupi Starman tegevjuhina tööd endine Maanteeameti peadirektor Aivo Adamson. Eesti valitsus kiitis heaks riigihalduse ministri Arto Aasa ettepanekud valitsemise mahu vähendamiseks, mis muuhulgas näevad aastatel 2016–2019 ette avaliku sektori töötajate arvu vähendamise igal aastal 0,7% võrra. Eesti justiitsminister Urmas Reinsalu külastas Tartus Riigikohut. Eesti kaitseminister Sven Mikser osales Tartus Balti Kaitsekolledži õppeaasta lõputseremoonial. Eestis viibis ühepäevasel ametlikul visiidil Suurbritannia kaitseminister Michael Fallon, kes kohtus Ämari lennubaasis Eesti kaitseministri Sven Mikseri ja kaitseväe juhataja Riho Terrasega. Kaitsepolitsei pidas korruptsioonis kahtlustatuna kinni Jõhvi vallavalitsuse endise liikme Märt Maritsa ja vallavolikogu liikme Allan Männi. Järgmisel päeval andis Viru maakohus loa nende vahi alla võtmiseks. Eesti Pangaliit võttis uue liikmena vastu Inbanki ja valis järgmiseks kaheks aastaks liidu juhiks Swedbanki tegevjuhi Robert Kitti. Beninis nimetati ametisse peaminister Lionel Zinsou valitsuskabinet. Euroopa Komisjoni asepresident Valdis Dombrovskis teatas, et Luxembourgis toimunud Kreeka kõnelused rahvusvaheliste laenuandjatega lõppesid tulemusteta. Luxembourgis toimus euroala rahandusministrite kohtumine, kus osales ka Eesti rahandusminister Sven Sester. Lõuna-Korea parlament kinnitas häältega 156:120 riigi uueks peaministriks Hwang Kyo-ahni. Läti peaminister Laimdota Straujuma nimetas presidendiks valitud Raimonds Vējonise asemel kaitseministri kandidaadiks Raimonds Bergmanise. Prantsusmaa peaminister Manuel Valls võitis parlamendis toimunud umbusaldushääletuse. Peaministri umbusaldamist toetas 198 parlamendiliiget, umbusalduse avaldamiseks oleks vajalik olnud 289 parlamendiliikme toetus. Taanis toimusid parlamendivalimised. Valimised võitis seni opositsioonis olnud erakonna Venstre juhitav paremtsentristlik valimisliit, mis sai kokku 90 kohta parlamendis. Senise valitseva erakonna Sotsiaaldemokraadid juhitud vasaktsentristlik blokk sai 85 kohta. Erakondadest saavutasid parima tulemuse Sotsiaaldemokraadid (26,3% häältest, 47 kohta) ja immigratsioonivastane Taani Rahvapartei (21,1% häältest, 37 kohta). Valimisaktiivsus oli 85,8%. Peaminister Helle Thorning-Schmidt teatas oma tagasiastumisest nii valitsusjuhi kui ka Sotsiaaldemokraatide esimehe kohalt. Afganistani president Ashraf Ghani pikendas tähtajatult parlamendi ametis oleva koosseisu volitusi, mis pidid lõppema 22. juunil. Otsus oli vajalik, sest aprillis 2015 toimuma pidanud parlamendivalimised jäid ära ja uut valimiste kuupäeva ei ole pineva julgeolekuolukorra tõttu määratud. Ameerika Ühendriikide Hawaii osariigi kuberner David Ige allkirjastas seaduse, millega tõstetakse alates 1. jaanuarist 2016 suitsetamise alampiir 21. eluaastale. Tegemist on esimese Ameerika Ühendriikide osariigiga, kus on kehtestatud suitsetamisele nii kõrge vanusepiirang. Baltimaades ja Poolas lõppes 1. juunil alanud rahvusvaheline sõjaline õppus "Saber Strike". Luksemburgis toimus Euroopa Liidu rahandusministrite kohtumine, kus osales ka Eesti rahandusminister Sven Sester. Šveitsis Genfis lõppesid tulemusteta Ühinenud Rahvaste Organisatsiooni vahendatud läbirääkimised Jeemeni sõdivate poolte vahel. Eesti haridus- ja teadusminister Jürgen Ligi oli visiidil Järva maakonnas. Sisekaitseakadeemia lõpuaktusel vannutati ametisse kõrgkooli uus rektor Katri Raik. Ametisse vannutamisel osales siseminister Hanno Pevkur. Tallinna linnapea ja Keskerakonna esimees Edgar Savisaar lubati Ida-Tallinna Keskhaiglast kodusele ravile. Ameerika Ühendriikides Detroitis korvpalliplatsil aset leidnud peol toimus tulistamine, milles sai surma 1 ja vigastada veel 10 inimest, neist 3 raskelt. Austrias Grazi linnas sõitis vaimsete häiretega 26-aastane mees autoga rahva sekka. Hukkus vähemalt 3 inimest, nende seas ka seitsmeaastane laps, veel 34 inimest sai vigastada. Hondurase pealinnas Tegucigalpas avaldasid tuhanded inimesed meelt valitsuse korruptsiooni vastu. Laieneva korruptsiooniskandaali käigus on algatatud uurimine juba parlamendi aseesimehe ja sotsiaalkaitse instituudi direktori suhtes. Mali valitsus ja tuareegi mässuliste katusorganisatsioon CMA allkirjastasid Alžeeria vahendatud rahulepingu, mis peaks tegema lõpu 2012. aastal alanud kodusõjale ja lubama valitsusvägedel keskenduda võitlusele islamistlike mässuliste vastu. Suurbritannia pealinnas Londonis avaldasid kümned tuhanded inimesed meelt konservatiivide juhitava valitsuse kärpekava vastu. Iisraelis Jeruusalemmas pussitas palestiinlane vanalinna sissepääsu valvanud politseinikku kaela. Politseinikul õnnestus omakorda ründajat tulistada. Mõlemad mehed said raskelt vigastada. Kreeka pealinnas Ateenas avaldasid tuhanded inimesed meelt kasinusmeetmete vastu ja nõudsid, et peaminister Aléxis Tsípras jätkaks rahvusvaheliste võlausaldajate nõuete eiramist. Paavst Franciscus ütles Itaalias Torinos kristlikele noortele peetud kõnes, et relvatöösturid ja ettevõtjad, kes investeerivad relvatööstusse, ei saa olla tõelised kristlased. Suurbritannia kaitseminister Michael Fallon kinnitas, et Suurbritannia suurendab oma sõjalist panust Ida-Euroopas asuvate NATO liikmesriikide turvalisuse tagamiseks. Afganistani pealinnas Kabulis ründasid islamiliikumise Ţālebān võitlejad riigi parlamendihoonet. Rünnak algas autopommi plahvatusega, seejärel avati hoone pihta tuli. Rünnakus hukkus 1 tsiviilisik ja 30 inimest sai vigastada. Afganistani julgeolekujõududel õnnestus tappa kõik 6 rünnakus osalenud islamiliikumise võitlejat. Armeenia pealinnas Jerevanis algasid mitmepäevased meeleavaldused kõrgete elektrihindade vastu. Belgias Brüsselis toimus euroala rahandusministrite erakorraline kohtumine, kus osales ka Eesti rahandusminister Sven Sester. Kohtumise keskmes olid Kreeka võlakriisiga seotud küsimused, kuid lahendusi neile ei leitud. Belgias Brüsselis toimus euroala riigijuhtide kohtumine, millel osales ka Eesti peaminister Taavi Rõivas. Kohtumise teemaks olid Kreeka võlakriisiga seotud küsimused. Filipiinidel astus korruptsioonikahtlustuste tõttu ametist tagasi asepresident ja tulevane presidendikandidaat Jejomar Binay. Luksemburgis toimus Euroopa Liidu välisministrite kohtumine, mille keskne teema oli Euroopa Liidu suhted Aasia ja Vaikse ookeani regiooniga. Kohtumisel osales ka Eesti välisminister Keit Pentus-Rosimannus. Muuhulgas pikendati kohtumisel seitsme kuu võrra Venemaale kehtestatud majandussanktsioone. Lätis Riias algas kahepäevane transpordivõrgustiku arendamise konverents TEN-T Days 2015, kus Eestit esindas majandus- ja taristuminister Kristen Michal. Rumeenia president Klaus Iohannis nimetas peaministri kohusetäitjaks asepeaministri Gabriel Oprea. Peaminister Victor Ponta oli varem teatanud, et ei saa põlveoperatsioonist taastumise tõttu 28 päeva oma ametikohustusi täita. Suurbritannia politsei arreteeris Rwanda luureülema Karenzi Karake, kelle Hispaania oli kuulutanud seoses sõjakuritegudega rahvusvaheliselt tagaotsitavaks. Taani kuninganna Margrethe II andis erakonna Venstre, Taani Liberaalne Partei esimehele Lars Løkke Rasmussenile volitused uue valitsuse moodustamiseks. Venezuela võimud määrasid parlamendivalimiste kuupäevaks 6. detsembri. Eestisse saabus õhtul ööpäevasele ametlikule visiidile Ameerika Ühendriikide kaitseminister Ashton Carter, kes kohtub visiidi raames siin oma Baltimaade kolleegidega. Samuti kohtuvad Carteriga president Toomas Hendrik Ilves, peaminister Taavi Rõivas ja välisminister Keit Pentus-Rosimannus. Harjumaal Viinistu kunstimuuseumis esitleti diplomaadi ja eksiilpoliitiku Aleksander Warma 125. sünniaastapäevale pühendatud postmarki. Esitlusel osales ka justiitsminister Urmas Reinsalu. Tartu Ülikooli Viljandi Kultuuriakadeemia uueks direktoriks valiti Tartu Ülikooli geograafia osakonna dotsent Garri Raagmaa. Ameerika Ühendriikide suuremad liputootjad teatasid, et lõpetavad vastusena Charlestoni kirikutulistamisele rassistlikuks sümboliks peetava Ameerika Riikide Konföderatsiooni lipu tootmise. Pakistani Sindhi provintsi lõunaosa tabanud kuumalaine tõttu kutsus peaminister Nawaz Sharif üles kehtestama provintsis erakorralisi meetmeid. Selleks päevaks lähenes hukkunute arv provintsis 700 inimesele, 26. juuni seisuga ületas see juba 800 inimese piiri. Teistel hinnangutel oli hukkunud üle 1000 inimese. Poolas lahkus ametist seimi esimees Radosław Sikorski. Ungari valitsus peatas riigis Euroopa Liidu ühise poliitilise varjupaiga poliitika nende sätete kehtivuse, mis kohustab Ungarit tagasi võtma need varjupaigataotlejad, kes on teistesse riikidesse jõudnud läbi Ungari. Otsust põhjendati Ungari immigratsioonisüsteemi ülekoormusega, kuna ainuüksi 2015. aasta esimesel poolel on riiki sisenenud 60 000 illegaalset immigranti. Päeva hiljem taganes Ungari Euroopa Liidu survel sellest otsusest. WikiLeaks avaldas pressiteate, milles kinnitas, et nende käsutuses olevate dokumentide andmetel kuulas Ameerika Ühendriikide julgeolekuametkond NSA aastatel 2006–2012 pealt Prantsusmaa presidente Jacques Chiraci, Nicolas Sarkozyd ja François Hollande'i. Eestis Kärdlas toimus Kaitseliidu korraldatud võidupüha paraad. Ameerika Ühendriikides teatas Louisiana kuberner Bobby Jindal, et kavatseb pürgida Vabariikliku Partei presidendikandidaadiks. Belgias Brüsselis algas NATO kaitseministrite kahepäevane kohtumine, millel osales ka Eesti kaitseminister Sven Mikser. Burundi üks asepresidente Gervais Rufyikiri teatas, et on riigist lahkunud ja põgenenud Belgiasse, sest vastuseisu tõttu president Pierre Nkurunziza kolmandale ametiajale hakati teda võimude poolt ähvardama. Burundi valitsus eitas asepresidendi väiteid. Liibanoni parlamendis kukkus kvoorumi puudumise tõttu läbi järjekordne presidendivalimiste voor. Uus katse presidenti valida toimub 15. juulil. Ameerika Ühendriikide Ülemkohus jättis häältega 6:3 jõusse president Barack Obama tervishoiureformi need sätted, mis lubavad teha madala ja keskmise sissetulekuga inimestele tervisekindlustuse ostmiseks maksusoodustusi. Ameerika Ühendriikides Alaska osariigis umbes 30 km kaugusel Ketchikani linnast kukkus alla ettevõttele Holland America Line kuuluvalt kruiisilaevalt õhku tõusnud ekskursioonilennuk, mille pardal oli kokku 9 inimest. Kõik lennukis viibinud inimesed hukkusid. Belgias Brüsselis toimunud Euroopa Ülemkogu, millel osales ka Eesti peaminister Taavi Rõivas, otsustas, et kohustuslikke kvoote 60 000 põgeniku jagamiseks Euroopa Liidu liikmesriikide vahel ei kehtestata. Belgias Brüsselis toimus euroala rahandusministrite erakorraline kohtumine, kus ei jõutud taas kokkuleppele Kreeka võlakriisi küsimuses. Kohtumisel osales ka Eesti rahandusminister Sven Sester. Tulemusteta lõppesid ka Kreeka ja rahvusvaheliste laenuandjate omavahelised kõnelused. Myanmari parlamendis ei saavutanud vajalikku 75% parlamendiliikmete toetust põhiseaduse parandus, mis oleks kaotanud sõjaväe õiguse vetostada parlamendi seadusandlikke otsusi. Tšiili pealinnas Santiagos algasid üliõpilaste meeleavaldused, millega protesteeriti ülikoolireformi puuduliku elluviimise vastu. Ameerika Ühendriikide Ülemkohus otsustas häältega 5:4, et Ameerika Ühendriikide põhiseadus annab samasoolistele paaridele erisooliste paaridega samasugused õigused abielluda. Sellega legaliseeris ülemkohus samasooliste abielu kogu riigis, ka nendes osariikides, mis seni samasooliste abielu ei tunnistanud. Burundi opositsioonierakonnad teatasid, et kavatsevad boikoteerida 29. juunil toimuvaid presidendivalimisi. Hondurase pealinnas Tegucigalpas nõudis ligi 25 000 inimest tõrvikumarsil taas president Juan Orlando Hernándeze tagasiastumist ja sõltumatu uurimise alustamist korruptsiooniskandaali suhtes, millesse on segatud mitmed kõrged riigiametnikud. Islamistlik äärmusorganisatsioon Islamiriik võttis vastutuse kahe sel päeval toimunud terrorirünnaku eest: Kuveidi pealinnas Al-Kuwaytis šiiitide mošees toimunud enesetaputerroristi rünnakus hukkus 27 inimest ja veel 227 inimest said vigastada. Port El Kantaoui terroriakt: Tuneesias Sousse'i linna lähedal hotellis Imperial Marhaba avas relvastatud mees tule Euroopa turistide pihta. Politseil õnnestus ründaja maha lasta, kuid rünnakus hukkus 38 inimest, peamiselt britid, aga ka sakslasi, prantslasi ja belglasi. Üle 30 inimese sai veel haavata. Reaktsioonina rünnakule teatasid Tuneesia võimud, et sulgevad nädala jooksul 80 mošeed, mis ei allu riigi kontrollile ja kus võidakse ette valmistada islamiäärmuslasi. Lätis Riias algas Põhja- ja Baltimaade VIII laulupidu. Prantsusmaa idaosas Saint-Quentin Fallavier' linnas asuvas gaasitehases tappis 35-aastane muslimist kuller oma tööandja, lõikas maha tema pea ja riputas selle koos araabia kirjas lippudega kohaliku gaasitehase aiale. Seejärel püüdis mees gaasitehast õhkida, kuid võeti kinni hetkel, mil ta üritas avada tuleohtlike kemikaalide säilitusnõusid. Somaalia lõunaosas ründas islamistlik äärmusorganisatsioon Ash-Shabāb Aafrika Liidu rahuvalvajate baasi, kus asusid peamiselt Burundist pärit sõdurid. Rünnakus hukkus vähemalt 30 inimest. Sri Lanka president Maithripala Sirisena saatis laiali riigi parlamendi, kutsudes sellega esile ennetähtaegsed parlamendivalimised. Eestis Raplas algas XXIII Rapla kirikumuusika festival. Argentina kohus andis loa nende viie firma varade konfiskeerimiseks, mis tegelevad nafta puurimisega Suurbritanniale kuuluvate ja territoriaalvaidluste objektiks olevate Falklandi saarte vetes. Ükski neist firmadest ei tegutse Argentinas, mistõttu kohtuotsuse täitmine on sisuliselt võimatu. Armeenia president Serž Sargsjan peatas ajutiselt elektrihinna tõusu, mille vastu inimesed olid Jerevanis nädal aega meelt avaldanud. Presidendi otsus ei lõpetanud siiski meeleavaldusi. Austria välisministeerium teatas, et sulgeb 2018. aastaks oma saatkonnad Baltimaades ja Maltal. Tegemist on kokkuhoiumeetmega, mis peaks andma kuni 39 miljonit eurot kokkuhoidu ning võimaldama avada uued saatkonnad Gruusias, Moldovas ja Valgevenes. Kreeka peaminister Aléxis Tsípras teatas öösel, et korraldab rahvusvaheliste võlausaldajate pakutud leppe heakskiitmiseks 5. juulil rahvahääletuse, sest selle tingimused on Kreeka riiki ja rahvast alandavad ning tema valitsusel puuduvad volitused nendega nõustumiseks. Leppega saaks Kreeka viie kuu jooksul täiendavalt 12 miljardit eurot rahalisi toetusi. Samal päeval lükkasid euroala rahandusministrid tagasi Kreeka ettepanekud senise päästeprogrammi pikendamiseks. Taiwani pealinnas Taipeis Formosa veepargis süttis rahva sekka pihustatud värviline pulber. Õnnetuses sai vigastada 498 inimest, neist 190 raskelt. 182 inimest vajas intensiivravi. Hiljem suri 1 inimene saadud vigastustesse. Venemaa president Vladimir Putin rahuldas Kaliningradi oblasti kuberneri Nikolai Tsukanovi tagasiastumispalve ja nimetas ta kuni uute valimiste toimumiseni kuberneri kohusetäitjaks. Ameerika Ühendriikides Florida osariigis plahvatas kohaliku aja järgi kell 10.21 startinud eraettevõtte SpaceX kanderakett Falcon 9. Plahvatus toimus umbes kaks minutit pärast starti ligi 45 kilomeetri kõrgusel maapinnast. Kanderakett pidi toimetama varustust Rahvusvahelisse kosmosejaama. Afganistani lääneosas Herāti provints ründasid islamiliikumise Ţālebān võitlejad sõjaväekonvoid. Puhkenud tulevahetuses hukkus 11 sõdurit ja 6 islamisti. Burundi parlamendi esimees Pie Ntavyohanyuma teatas, et on põgenenud Belgiasse, sest vastuseisu tõttu president Pierre Nkurunziza kolmandale ametiajale hakati teda võimude poolt ähvardama. Euroopa Keskpanga nõukogu otsustas, et ei suurenda Kreeka pankade likviidsuse tagamiseks mõeldud rahalise abi limiiti. Kreeka parlament kiitis öösel 179 häälega heaks peaminister Aléxis Tsíprase ettepaneku korraldada Kreeka päästeprogrammi pikendamise tingimuste osas rahvahääletus. Moldovas toimus kohalike valimiste teine voor. Taanis astus ametisse peaminister Lars Løkke Rasmusseni vähemusvalitsus, mis koosneb vaid tema erakonna Venstre liikmetest. Türgi politsei ajas veekahureid kasutades laiali riigi suurima linna İstanbuli kesklinnas toimunud geiparaadi. Paraad oli sanktsioneerimata, võimud keeldusid selleks luba andmast, viidates muslimite pühale paastukuule ramadaanile. Ameerika Ühendriikide Ülemkohus otsustas häältega 5:4, et Oklahomas surmanuhtluse täideviimisel rahusti midasolaami kasutamine ei kujuta endast julma ja ebaharilikku karistusviisi. Kolm surmamõistetut olid rahusti kasutamise mürgisüstiga hukkamisel vaidlustanud, sest leidsid, et see ei võimalda saavutada piisavat teadvusetuse seisundit. Burundis toimusid parlamendi- ja presidendivalimised. Opositsioonierakonnad boikoteerisid valimisi. Euroopa Komisjon otsustas rahuldada Baltimaade ühise rahastamistaotluse Rail Baltica raudteetrassi rajamiseks summas 540 miljonit eurot. Kreeka valitsus teatas, et Kreeka pangad jäävad nädalaks suletuks. Samuti jäeti suletuks Ateena börs ja kehtestati üksikisikutele sularaha väljavõtmisel pangaautomaatidest piirang 60 eurot päevas. Mosambiigis jõustus uus karistusseadustik. Uue seadustiku jõustumisega dekriminaliseeriti muuhulgas samasooliste seksuaalvahekord. ÜRO Julgeolekunõukogu pikendas aasta võrra rahuvalvemissiooni Sudaanis Darfuri piirkonnas. Eestis oli ametlikul visiidil São Tomé ja Príncipe peaminister Patrice Trovoada, kes kohtus siin oma Eesti kolleegi Taavi Rõivasega. Eesti kultuuriminister Indrek Saar oli visiidil Raplas. Ameerika Ühendriigid ja Kuuba jõudsid kokkuleppele diplomaatiliste suhete taastamises ja saatkondade taasavamises. Kahe riigi vahel ei ole olnud diplomaatilisi suhteid alates 1961. aastast. Ameerika Ühendriikidele kuuluva Puerto Rico kuberner Alejandro García Padilla teatas, et ühendus ei suuda tasuda oma võlgu, mis ulatuvad 72 miljardi USA dollarini. Kuberner teatas soovist kehtestada võlakohustusele moratoorium ja taotleda föderaalvalitsuselt luba pankroti väljakuulutamiseks. Indoneesia loodeosas Medani linnas kukkus 1964. aastal valmistatud sõjaväe transpordilennuk C-130 Hercules elamurajooni. Lennuk tabas hotelli ja selle ümbruses asunud hooneid, hukkus vähemalt 70 inimest. Jeemeni pealinnas Sanaas plahvatas autopomm. Plahvatuses sai vigastada 28 leinajat, kes olid kogunenud mälestama varem samal kuul toimunud rünnakus hukkunud inimesi. Vastutuse rünnaku eest võttis äärmuslik islamiorganisatsioon Islamiriik. Kreeka jättis Rahvusvahelisele Valuutafondile tasumata 1,6 miljardi euro suuruse võlamakse, saades sellega esimeseks arenenud riigiks, mis on jätnud Rahvusvahelisele Valuutafondile võla tasumata. Venemaa ja Ukraina ei jõudnud kokkuleppele edasiste gaasitarnete osas Ukrainale, mille tulemusel teatas Ukraina, et lõpetab 1. juulist Venemaalt maagaasi ostmise. Eesti välisminister Keit Pentus-Rosimannus oli ametlikul visiidil Rootsis, kus ta kohtus oma Rootsi kolleegi Margot Wallströmiga. Tallinna ringkonnakohus langetas pankrotistunud transpordiettevõtte Autorollo tsiviilasjas otsuse, mille kohaselt on ettevõtte pankroti eest teiste seas varaliselt vastutav ka välisminister Keit Pentus-Rosimannus. Vabariiklasest senaator Lindsey Graham kavatseb kandideerida USA presidendiks ERR Uudised, 01.06.2015 (vaadatud 02.06.2015) North Carolina Senate overrides governor's veto of marriage opt-out bill Reuters, 01.06.2015 (vaadatud 02.06.2015) California Senate passes bill to raise minimum wage to $11 per hour Reuters, 01.06.2015 (vaadatud 02.06.2015) Australian opposition introduces bill to legalize same-sex marriage Reuters, 01.06.2015 (vaadatud 01.06.2015) Bangladesh files murder charges in 2013 garment factory tragedy Reuters, 01.06.2015 (vaadatud 01.06.2015) Some still alive inside capsized ship on China's Yangtze River, five bodies recovered Reuters, 02.06.2015 (vaadatud 02.06.2015) China ship disaster death toll jumps, company says sorry Reuters, 06.06.2015 (vaadatud 06.06.2015) China cruise ship death toll exceeds 400, victims mourned Reuters, 07.06.2015 (vaadatud 07.06.2015) Mexican teachers protest education reform after government weakens stance Reuters, 02.06.2015 (vaadatud 02.06.2015) Former top Hungarian communist faces new trial over role in 1956 reprisals Reuters, 01.06.2015 (vaadatud 01.06.2015) Viru vangla uueks direktoriks saab Anu Möldri ERR Uudised, 01.06.2015 (vaadatud 02.06.2015) Ühendriikide president allkirjastas NSA salajast teabekogumist piirava seaduseelnõu ERR Uudised, 02.06.2015 (vaadatud 03.06.2015) Mosambiik dekriminaliseerib homosuhted ERR Uudised, 02.06.2015 (vaadatud 03.06.2015) Pihkvas algab kohtuistung Eston Kohveri üle ERR Uudised, 02.06.2015 (vaadatud 02.06.2015) Russia Extends Detention Of Alleged Estonian Spy Vabadusraadio, 02.06.2015 (vaadatud 03.06.2015) President Ilves Tbilisis: idapartnerluspoliitika ei ole otsepilet Euroopa Liitu, kuid seda lõppjaamana ei välista Vabariigi Presidendi Kantselei (vaadatud 03.06.2015) Eelinfo (23. nädal) Vabariigi Valitsus (vaadatud 08.06.2015) Vastus Moskva mustale nimekirjale: Vene saadik ei tohi enam europarlamenti tulla ERR Uudised, 03.06.2015 (vaadatud 03.06.2015) June 2015 Rulers.org (vaadatud 04.06.2015) Läti parlament kogunes presidenti valima Postimees, 03.06.2015 (vaadatud 03.06.2015) Eestisse tuleb visiidile Soome uus välisminister Timo Soini Välisministeerium, 02.06.2015 (vaadatud 03.06.2015) Rick Perry aims for improbable comeback Politico, 04.06.2015 (vaadatud 06.06.2015) Colombia, FARC rebels agree to form truth commission Reuters, 04.06.2015 (vaadatud 06.06.2015) Explosion at gas station in Ghana's capital kills at least 78 / Blast at Ghana petrol station kills about 90 people / Ghana petrol station blast, flooding leave estimated 150 dead Reuters, 04.06.2015 (vaadatud 04.06.2015) Ghana petrol station inferno kills about 175 in Accra / Ghana petrol station inferno kills about 150 in Accra, BBC, 05.06.2015 (vaadatud 05.06.2015) Bomb at market in northeastern Nigeria kills around 30: eyewitnesses Reuters, 04.06.2015 (vaadatud 06.06.2015) Aquino: will begin talks to allow Japan to use Philippines' military bases Reuters, 04.06.2015 (vaadatud 06.06.2015) Thousands march against Honduran president over corruption scandal Reuters, 05.06.2015 (vaadatud 06.06.2015) Pope appoints first auditor-general in latest transparency move Reuters, 05.06.2015 (vaadatud 06.06.2015) Romanian PM under criminal investigation, rebuffs resignation calls Reuters, 05.06.2015 (vaadatud 06.06.2015) Gas cylinder bomb caused blast at Turkish election rally: sources Reuters, 06.06.2015 (vaadatud 06.06.2015) Migrant numbers increase sixfold in cash-strapped Greece: U.N. Reuters, 05.06.2015 (vaadatud 06.06.2015) Neli kuratooriumi liiget kahtlustab häältevõltsimist TTÜ rektori valimisel ERR Uudised, 05.06.2015 (vaadatud 06.06.2015) TTÜ saadab rektorivalimise hääletussedelid kohtuekspertiisi ERR Uudised, 05.06.2015 (vaadatud 06.06.2015) Obamas, Clintons join Vice President Biden at son Beau's funeral Reuters, 06.06.2015 (vaadatud 07.06.2015) Blast kills one, injures four at Bulgarian military plant Reuters, 06.06.2015 (vaadatud 06.06.2015) Pope to urge reconciliation in Bosnia 20 years after war Reuters, 06.06.2015 (vaadatud 06.06.2015) Gay pride rally attacked in Kiev Reuters, 06.06.2015 (vaadatud 07.06.2015) Välisminister sõidab visiidile Ameerika Ühendriikidesse Välisministeerium, 06.06.2015 (vaadatud 09.06.2015) IRLi esimeheks valiti Margus Tsahkna Postimees, 06.06.2015 (vaadatud 06.06.2015) Luxembourg votes not to give foreigners national voting rights Reuters, 07.06.2015 (vaadatud 08.06.2015) Mexico strengthens security in restive south ahead of Sunday vote Reuters, 06.06.2015 (vaadatud 07.06.2015) Peruus hukkus kolm Eesti mägironijat, neljas leiti elusana ERR Uudised, 08.06.2015 (vaadatud 10.06.2015) Alar Sikk: Peruus hukkus Eesti parim alpinist ERR Uudised, 09.06.2015 (vaadatud 10.06.2015) Greece and Ukraine crises drown out G7 summit agenda Reuters, 07.06.2015 (vaadatud 07.06.2015) G7 leaders urge tough line on Russia at Alpine summit Reuters, 07.06.2015 (vaadatud 08.06.2015) Suspected petrol bombs thrown at Czech defence minister's house Reuters, 09.06.2015 (vaadatud 10.06.2015) Quake of 5.9 magnitude strikes off Japan: USGS Reuters, 08.06.2015 (vaadatud 08.06.2015) Egypt court sentences 11 to death over soccer violence Reuters, 09.06.2015 (vaadatud 10.06.2015) Dutch government supports EU Commission proposal on migrants Reuters, 09.06.2015 (vaadatud 10.06.2015) Romanian parliament blocks investigation into PM Ponta Reuters, 09.06.2015 (vaadatud 10.06.2015) Rumeenia parlament ei toetanud peaministrilt puutumatuse äravõtmist ERR Uudised, 09.06.2015 (vaadatud 10.06.2015) Turkish PM resigns in procedural step, stays in post until new government formed Reuters, 09.06.2015 (vaadatud 10.06.2015) Fuel depot blaze in Ukraine kills five Reuters, 09.06.2015 (vaadatud 10.06.2015) Belarus sets Oct. 11 election day, Lukashenko poised to run again Reuters, 09.06.2015 (vaadatud 10.06.2015) President Ilves: ilma Saksamaata ei jõua Euroopa Liit ühtse digituruni Vabariigi Presidendi Kantselei, 10.06.2015 (vaadatud 19.06.2015) Rõivas ja Sipilä: kahe riigi majanduskoostöö on unikaalne, ent arenguruumi jagub ERR Uudised, 09.06.2015 (vaadatud 10.06.2015) Valitsus kujundas seisukoha: Eesti pole nõus kvoodi alusel põgenikke vastu võtma ERR Uudised, 09.06.2015 (vaadatud 10.06.2015) Silmeti põlengu kustutamisel sai viga kuus päästjat ERR Uudised, 10.06.2015 (vaadatud 10.06.2015) Riigikogu nimetas riigikohtunikuks Paavo Randma ERR Uudised, 09.06.2015 (vaadatud 10.06.2015) Obama orders more troops to Iraq to guide fightback against Islamic State Reuters, 10.06.2015 (vaadatud 12.06.2015) Polish government purge may be too late to avert election defeat Reuters, 11.06.2015 (vaadatud 12.06.2015) Putin visits Italy with one eye on EU sanctions Reuters, 09.06.2015 (vaadatud 10.06.2015) Pope urges Putin to make 'sincere, great effort' for Ukraine peace Reuters, 10.06.2015 (vaadatud 12.06.2015) Eesti Keele Instituudi pikaaegsest juhist Urmas Sutropist saab kirjandusmuuseumi direktor ERR Uudised, 10.06.2015 (vaadatud 12.06.2015) Colombia's FARC rebels step up infrastructure attacks, kill three police Reuters, 11.06.2015 (vaadatud 12.06.2015) Tears as Greek state TV returns to air after austerity shutdown Reuters, 11.06.2015 (vaadatud 12.06.2015) Nigeria, neighbors forge anti-Boko Haram force Reuters, 11.06.2015 (vaadatud 11.06.2015) IMF lahkus Kreeka kõnelustelt ERR Uudised, 11.06.2015 (vaadatud 12.06.2015) SEB juhiks saab augustist Allan Parik ERR Uudised, 11.06.2015 (vaadatud 12.06.2015) Suspected Boko Haram gunmen kill 37 near northeast Nigeria's Maiduguri Reuters Africa, 12.06.2015 (vaadatud 19.06.2015) Dominique Strauss-Kahn acquitted in pimping trial The Guardian, 12.06.2015 (vaadatud 19.06.2015) Ukraine's Security Service finds batch of heroin worth UAH 1.5 bln in Odesa region Ukraine Today,12.06.2015 (vaadatud 12.06.2015) Võimalik USA presidendikandidaat Jeb Bush külastab täna Eestit ERR Uudised, 12.06.2015 (vaadatud 12.06.2015) Sweden royal wedding: Prince Carl Philip marries ex-reality star BBC News, 13.06.2015 (vaadatud 19.06.2015) Birthday Honours 2015: Van Morrison and Kevin Spacey head list BBC News, 13.06.2015 (vaadatud 19.06.2015) Pro-Europe, pro-Russia camps split vote in Moldova's local elections Reuters, 15.06.2015 (vaadatud 15.06.2015) "Tbilisi Flood Death Toll Rises to 19". Civil Georgia. 16. juuni 2015. Vaadatud 17. juunil 2015. Hong Kong arrests nine suspected of bomb-making plot ahead of poll reform vote Reuters, 15.06.2015 (vaadatud 15.06.2015) Eelinfo (25. nädal) Vabariigi Valitsus (vaadatud 22.06.2015) Serbia arrests 38 police and customs officers in anti-graft sweep Reuters, 15.06.2015 (vaadatud 15.06.2015) Turkish opposition parties should form government after election: CHP leader Reuters, 15.06.2015 (vaadatud 15.06.2015) Otsused Vabariigi Presidendi Kantselei, 15.06.2015 (vaadatud 19.06.2015) Keskerakond esitas Rõivase umbusaldusavalduse, hääletus toimub täna ERR Uudised, 15.06.2015 (vaadatud 15.06.2015) Postimees lõpetab ajakirja Hello! väljaandmise ERR Uudised, 15.06.2015 (vaadatud 15.06.2015) Skandaali sattunud siseministeeriumi kantsler lahkus töölt ERR Uudised, 20.06.2015 (vaadatud 20.06.2015) Egypt court hands Mursi death sentence in blow to Muslim Brotherhood Reuters, 16.06.2015 (vaadatud 17.06.2015) President Ilves: lähitulevikus pole võimalik Euroopa Liidu ja Venemaa normaalseid suhteid taastada Vabariigi Presidendi Kantselei, 17.06.2015 (vaadatud 19.06.2015) USA-s tappis valge mees afroameeriklaste kirikus üheksa inimest, kahtlustatav vahistati ERR Uudised, 18.06.2015 (vaadatud 19.06.2015) Passions high as Hong Kong lawmakers debate election reform plan Reuters, 17.06.2015 (vaadatud 17.06.2015) Aivo Adamsonist saab Starmani grupi juht Baltimaades ERR Uudised, 10.06.2015 (vaadatud 10.06.2015) Valitsus kiitis heaks Arto Aasa ettepanekud valitsemise mahu vähendamiseks ERR Uudised, 17.06.2015 (vaadatud 19.06.2015) Eestit külastas Briti kaitseminister Michael Fallon ERR Uudised, 17.06.2015 (vaadatud 19.06.2015) Korruptsioonikahtluse all olevad Jõhvi eksametnik ja volikogulane vahistati ERR Uudised, 18.06.2015 (vaadatud 19.06.2015) Pangaliitu asub juhtima Robert Kitt ERR Uudised, 17.06.2015 (vaadatud 19.06.2015) Pangaliit sai uue liikme ERR Uudised, 17.06.2015 (vaadatud 19.06.2015) Kreeka laenukõnelused lõppesid tulemusteta ERR Uudised, 18.06.2015 (vaadatud 19.06.2015) Taani valimistel pidi vasakpoolne koalitsioon tunnistama parempoolse opositsiooni võitu ERR Uudised, 19.06.2015 (vaadatud 20.06.2015) Afghan leader extends parliament's term, promises election date Reuters, 19.06.2015 (vaadatud 20.06.2015) Hawaii becomes first U.S. state to raise smoking age to 21 Reuters, 19.06.2015 (vaadatud 20.06.2015) Lõppes rahvusvaheline õppus Saber Strike ERR Uudised, 19.06.2015 (vaadatud 20.06.2015) Yemen talks end without ceasefire, air strikes hit Republican Guards Reuters, 19.06.2015 (vaadatud 20.06.2015) Sisekaitseakadeemia lõpuaktusel andis ametivande uus rektor Katri Raik ERR Uudised, 19.06.2015 (vaadatud 20.06.2015) Edgar Savisaare taastusravi jätkub kodus ERR Uudised, 19.06.2015 (vaadatud 20.06.2015) Ten shot, one killed, at Detroit block party Reuters, 20.06.2015 (vaadatud 21.06.2015) Austrias sõitis auto rahva sekka, hukkus kolm inimest ERR Uudised, 20.06.2015 (vaadatud 20.06.2015) Hondurase pealinnas protestivad tuhanded valitsuse korruptsiooni vastu ERR Uudised, 20.06.2015 (vaadatud 20.06.2015) Malian rebel alliance signs peace deal with government Reuters, 20.06.2015 (vaadatud 21.06.2015) Protesters throng London to oppose new UK government's austerity plan Reuters, 20.06.2015 (vaadatud 20.06.2015) Palestinian shot after stabbing Israeli policeman in Jerusalem Reuters, 21.06.2015 (vaadatud 21.06.2015) Several thousand rally in Athens against austerity Reuters, 21.06.2015 (vaadatud 23.06.2015) Pope says weapons manufacturers can't call themselves Christian Reuters, 21.06.2015 (vaadatud 23.06.2015) Britain extends commitment to NATO reassurance in Eastern Europe Reuters, 21.06.2015 (vaadatud 21.06.2015) Taliban attack Afghanistan's parliament, seize second district in north Reuters, 22.06.2015 (vaadatud 23.06.2015) Armenians resume energy price protests, defying police Reuters, 23.06.2015 (vaadatud 24.06.2015) Euroala rahandusministrite kohtumisel Kreeka abistamise osas kokkulepet ei saavutatud ERR Uudised, 22.06.2015 (vaadatud 23.06.2015) Tusk: Kreeka peab valima, kas nõustuda ettepanekuga või liikuda pankroti suunas ERR Uudised, 22.06.2015 (vaadatud 23.06.2015) Philippine vice president quits cabinet amid graft probes Reuters, 22.06.2015 (vaadatud 23.06.2015) EL välisministrid pikendasid Vene-vastaseid majandussanktsioone ERR Uudised, 22.06.2015 (vaadatud 23.06.2015) Nädalainfo (26. nädal) Vabariigi Valitsus (vaadatud 29.06.2015) Interim PM named to replace hospitalized Ponta Reuters, 22.06.2015 (vaadatud 23.06.2015) British police arrest Rwandan spy chief Reuters, 22.06.2015 (vaadatud 23.06.2015) Venezuela to hold parliamentary election on December 6 Reuters, 22.06.2015 (vaadatud 23.06.2015) Viljandi kultuuriakadeemia juhiks valiti TÜ dotsent Garri Raagmaa ERR Uudised, 22.06.2015 (vaadatud 23.06.2015) Major U.S. flag makers to stop making Confederate flags Reuters, 23.06.2015 (vaadatud 24.06.2015) Pakistan heatwave: Death toll crosses 800 people in Sindh BBC News, 26.06.2015 (vaadatud 27.06.2015) Pakistan heatwave: Death toll over 1,000 in Sindh BBC News, 25.06.2015 (vaadatud 27.06.2015) Sikorski astus tagasi Poola seimi esimehe kohalt ERR Uudised, 23.06.2015 (vaadatud 24.06.2015) Defying EU, Hungary suspends rules on asylum seekers Reuters, 23.06.2015 (vaadatud 24.06.2015) NSA spied on French presidents: WikiLeaks Reuters, 23.06.2015 (vaadatud 24.06.2015) Bobby Jindal announces entry into 2016 presidential race The Washington Post, 24.06.2015 (vaadatud 29.06.2015) Burundi vice president flees after opposing president's third term Reuters, 25.06.2015 (vaadatud 26.06.2015) U.S. top court backs Obamacare, president says it's here to stay Reuters, 26.06.2015 (vaadatud 26.06.2015) All nine on board die in Alaska crash of excursion plane Reuters, 26.06.2015 (vaadatud 26.06.2015) Valitsusjuhid jõudsid kokkuleppele: kohustuslikke põgenikekvoote ei tule ERR Uudised, 26.06.2015 (vaadatud 26.06.2015) Neljapäevane euroala rahandusministrite kohtumine lõppes taas tulemusteta ERR Uudised, 25.06.2015 (vaadatud 26.06.2015) Myanmar military retains veto after constitution change vote fails Reuters, 25.06.2015 (vaadatud 26.06.2015) Chile's emboldened students back on streets to defy government Reuters, 25.06.2015 (vaadatud 26.06.2015) Landmark U.S. Supreme Court ruling legalizes gay marriage nationwide Reuters, 27.06.2015 (vaadatud 27.06.2015) Burundi crisis escalates as opposition boycotts elections Reuters, 26.06.2015 (vaadatud 27.06.2015) Thousands march in Honduras to demand resignation of president Reuters, 26.06.2015 (vaadatud 27.06.2015) Isis: Islamic State claims responsibility for Tunisia and Kuwait bloodshed and warns of more attacks International Business Times, 27.06.2015 (vaadatud 27.06.2015) Islamic State suicide bomber kills 27, wounds 227 in Kuwait mosque Reuters, 26.06.2015 (vaadatud 27.06.2015) Gunman kills 39 at Tunisian beachside hotel, Islamic State claims attack Reuters, 26.06.2015 (vaadatud 27.06.2015) Tunisia government says to close 80 mosques for inciting violence, after hotel attack Reuters, 26.06.2015 (vaadatud 27.06.2015) Riias algas Põhja- ja Baltimaade VIII laulupidu ERR Kultuur, 26.06.2015 (vaadatud 27.06.2015) Delivery man beheads boss in suspected Islamist attack on French gas site Reuters, 26.06.2015 (vaadatud 27.06.2015) Somaalias tapsid islamistid vähemalt 30 inimest ERR Uudised, 26.06.2015 (vaadatud 27.06.2015) Somalia attack: Al-Shabab 'kills 30' at AU military base BBC News, 26.06.2015 (vaadatud 27.06.2015) Sri Lanka's president dissolves parliament BBC News, 26.06.2015 (vaadatud 28.06.2015) Algab XXIII Rapla kirikumuusika festival ERR Kultuur, 25.06.2015 (vaadatud 27.06.2015) Argentina judge orders asset seizure of Falklands oil firms BBC News, 27.06.2015 (vaadatud 28.06.2015) Armenia protests: Electricity price hike suspended BBC News, 27.06.2015 (vaadatud 28.06.2015) Austria sulgeb oma Balti riikides asuvad saatkonnad aastaks 2018 ERR Uudised, 27.06.2015 (vaadatud 28.06.2015) Kreeka valitsus paneb uue abipaketi sõlmimise rahvahääletusele ERR Uudised, 27.06.2015 (vaadatud 27.06.2015) EL-i rahandusministrid lükkasid Kreeka ettepanekud tagasi ERR Uudised, 27.06.2015 (vaadatud 28.06.2015) Taiwan Formosa Water Park explosion injures hundreds BBC News, 28.06.2015 (vaadatud 28.06.2015) Taiwan probes water park fire as tally of injured put at 498 Reuters, 28.06.2015 (vaadatud 29.06.2015) Woman dies after Taiwan water park blaze, over 200 casualties serious Reuters, 29.06.2015 (vaadatud 29.06.2015) SpaceX’s Falcon 9 fails during launch following second stage issue NASASpaceflight.com, 28.06.2015 (vaadatud 29.06.2015) Now comes the SpaceX rocket whodunit: A complex mystery PHYS.org, 30.06.2015 (vaadatud 30.06.2015) Taliban ambush kills 11 soldiers in western Afghanistan Reuters, 29.06.2015 (vaadatud 29.06.2015) African Union says Burundi election not free or fair, speaker flees Reuters, 28.06.2015 (vaadatud 29.06.2015) Greece debt crisis: MPs back referendum on bailout BBC News, 28.06.2015 (vaadatud 28.06.2015) Here is Denmark’s new government The Local.dk, 28.06.2015 (vaadatud 29.06.2015) Turkish police use water cannon to disperse gay pride parade Reuters, 28.06.2015 (vaadatud 29.06.2015) Divided U.S. Supreme Court upholds Oklahoma lethal injection process Reuters, 29.06.2015 (vaadatud 30.06.2015) Burundi votes in parliamentary poll amid opposition boycott Reuters, 29.06.2015 (vaadatud 29.06.2015) Rail Balticu rahastamine sai Euroopast rohelise tule ERR Uudised, 29.06.2015 (vaadatud 30.06.2015) Greece in shock as banks shut after creditor talks break down Reuters, 29.06.2015 (vaadatud 29.06.2015) Mozambique officially makes gay sex legal Gay Star News, 29.06.2015 (vaadatud 30.06.2015) U.N. extends Darfur peacekeeping mission amid withdrawal calls Reuters, 29.06.2015 (vaadatud 30.06.2015) USA ja Kuuba taastavad diplomaatilised suhted ERR Uudised, 01.07.2015 (vaadatud 01.07.2015) Kuberner: Puerto Rico ei suuda hiigelvõlga tagasi maksta ERR Uudised, 30.06.2015 (vaadatud 01.07.2015) Indoneesias kukkus sõjaväe transpordilennuk elamurajooni, hukkunud on üle 70 inimese ERR Uudised, 30.06.2015 (vaadatud 01.07.2015) Car bomb in Yemeni capital hits mourners, dozens wounded Reuters, 30.06.2015 (vaadatud 30.06.2015) Kreeka ei tasunud tähtajaks laenuvõlga ERR Uudised, 01.07.2015 (vaadatud 01.07.2015) Venemaa ja Ukraina ei jõudnud gaasitarnetes kokkuleppele ERR Uudised, 30.06.2015 (vaadatud 01.07.2015) Kohus tegi Autorollo tsiviilasjas vastutavaks ka minister Keit Pentus-Rosimannuse ERR Uudised, 30.06.2015 (vaadatud 01.07.2015)